Μαξιμίνος (πραιτωριανός έπαρχος)

Ο Μαξιμίνος, λατιν.: Maximinus ήταν Ρωμαίος δικηγόρος και έπαρχος του πραιτωρίου στα τέλη του 4ου αι. μ.Χ.

 Προέλευση 
Ο Μαξιμίνος γεννήθηκε στις Σωπιανές της Παννονίας. Η οικογένειά του ήταν καταγωγής από τον λαό των Κάρπων. Ο πατέρας του Μαξιμίνου ήταν λογιστής στο γραφείο της επαρχιακής κυβέρνησης της Παννονίας Βαλερίας. 

Ο Μαξιμίνος σπούδασε νομική, και άσκησε το επάγγελμα του δικηγόρου. Αργότερα διορίστηκε κυβερνήτης της Κορσικής, της Σαρδηνίας και της Τοσκίας. Έγινε prefectus annonae στη Ρώμη και χρησιμοποίησε αυτή τη σημαντική θέση για να εξαπολύσει ένα κυνήγι μαγισσών εναντίον της ρωμαϊκής συγκλητικής αριστοκρατίας. Αρχικά διατήρησε και το αξίωμά του ως κυβερνήτη, επειδή ο διάδοχός του άργησε να φτάσει.

 Δίκες 
Έγινε γνωστός διώκοντας μέλη της ρωμαϊκής αριστοκρατίας με την κατηγορία της μαγείας, με την ενθάρρυνση του Αυτοκράτορα Βαλεντινιανού Α΄. Η προκατάληψη του Βαλεντινιανού Γ΄ κατά της ρωμαϊκής αριστοκρατίας έφερε τους δύο άνδρες πιο κοντά. Ο Ολύβριος, ο έπαρχος της πόλης της Ρώμης, ήταν άρρωστος και αδύναμος, οπότε ο Μαξιμίνος άδραξε την ευκαιρία να καταλάβει τη δικαστική εξουσία. 

Ο ιστορικός Αμμιανός Μαρκελλίνος δίνει μία λεπτομερή περιγραφή αυτών των άδικων δικών στο 28ο βιβλίο τού έργου του. Αποκαλεί τον Μαξιμίνο «άγριο θηρίο» και «διαβολικό ιεροεξεταστή». Αφού κέρδισε τη συγκατάθεση του Αυτοκράτορα, ο Μαξιμίνος απέκτησε υπερβολική αυτοπεποίθηση, και «περπατούσε στους δρόμους της πόλης σχεδόν χορεύοντας σαν βραχμάνος».
μικρογραφία|238x238εσ|Ο Αυτοκράτορας της Δύσης Βαλεντινιανός Α΄
Τα διάσημα θύματα του κυνηγιού μαγισσών του Μαξιμίνου ήταν ο Μαρίνος (δικηγόρος), συγκλητικός του Κηθεγού, ο νεαρός Λολλιανός (γιος του πρώην επάρχου Λαμπάδιου), δύο ευγενείς γυναίκες, η Κλαρίτα και η Φλαβιανή, οι συγκλητικοί Πάφιος και Κορνήλιος, ο Καμπένσις χαρούσπεξ και άλλοι. Όλοι τους βασανίστηκαν για να αποσπάσουν τις «ομολογίες» τους. Ο Μαξιμίνος δίωξε τον Υμέτιο, τον πρώην ανθύπατο της επαρχίας Αφρικής, αλλά ο άνδρας άσκησε έφεση στον Αυτοκράτορα. Ο Βαλεντινιανός Α΄ παρέδωσε την υπόθεση στη Σύγκλητο, η οποία απλώς έστειλε τον Υμέτιο στην εξορία, προς μεγάλη οργή του Αυτοκράτορα.

Σύμφωνα με τον Μαρκελλίνο, ένας σπάγκος ήταν δεμένος στο πλαϊνό παράθυρο τού πραιτοριανού γραφείου τού Μαξιμίνου, όπου οι ανώνυμοι πληροφοριοδότες μπορούσαν να καταγράψουν τις καταγγελίες τους σε μία επιστολή. Ο Μαξιμίνος απασχολούσε επίσης πολλούς κατασκόπους.

Το 369 μ.Χ. ο κουνιάδος τού Μαξιμίνου, Βαλεντίνος, διέπραξε ένα άγνωστο σε εμάς, αλλά πολύ σοβαρό έγκλημα. Ο Μαξιμίνος κατάφερε να μετατρέψει την ποινή του Βαλεντίνου από εκτέλεση σε εξορία, και ο Βαλεντίνος στάλθηκε στη Βρετανία, όπου άρχισε να σχεδιάζει μία εξέγερση, που έπρεπε να καταστείλει ο κόμης Θεοδόσιος. 

 Έπαρχος της Γαλατίας 
Μέσα σε ένα χρόνο, ο Μαξιμίνος προήχθη σε βικάριο της Ρώμης και στη συνέχεια υπηρέτησε ως πραιτοριανός έπαρχος της Γαλατίας από τις 13 Ιουλίου 371 έως τις 16 Απριλίου 376, παρέχοντας άμεση σύνδεση μεταξύ του Αυτοκράτορα και της πολιτικής διοίκησης στη Ρωμαϊκή Βρετανία και τη Γαλατία. Όταν ο Βαλεντινιανός Α΄ αντικαταστάθηκε από τον Γρατιανό, ο Μαξιμίνος απομακρύνθηκε από τη θέση του στο πλαίσιο εκκαθάρισης του παλαιού καθεστώτος. Αργότερα εκτελέστηκε από τον Γρατιανό (Αμμιανός, Ιστοριών, XXVIII, 1, 57).

 Αναφορές 

 Πηγές 





Κατηγορία:Ρωμαίοι του 4ου αιώνα
Κατηγορία:Ρωμαίοι ρήτορες